18/02/2013 | Administración LocalMunicipal
Ferrol
Intervención
Bases para a provisión do posto de Asesor/a Xurídico/a de Benestar Social no Concello de Ferrol

O día 08/02/2013 o concelleiro delegado da Área de Economía, Facenda, Emprego e Recursos Humanos, mediante delegación conferida por Resolución do Sr. Alcalde de data 13/06/2011 (BOP 29/06/2011), aprobou as bases que rexerán a convocatoria do concurso para a provisión do posto de Asesor/a Xurídico/a da Área de Benestar Social, e que son as seguintes: Constitúe obxecto desta convocatoria a provisión, polo sistema de concurso, do seguinte posto de traballo do Concello de Ferrol, denominado Asesor/a Xurídico/a, co contido e características recollidos na vixente relación de postos de traballo. (BOP núm.15 do 22 de xaneiro de 2013) e que de seguido figuran: Poderán concorrer no presente procedemento o persoal funcionario de carreira do Concello de Ferrol pertencentes ao grupo de clasificación A subgrupo A1 da Administración Xeral ou Especial que obstente a Licenciatura en Dereito.3.1.- Nivel consolidado: Puntuará ata un máximo de 10 puntos do seguinte xeito: a) Por ter consolidado un grao persoal igual ou superior ao nivel do posto que se solicita: 10 puntos. b) Por ter consolidado un grao persoal inferior ao do posto que se solicita: 5 puntos.3.2.- Traballo desenvolto: Puntuará ata un máximo de 10 puntos, a razón de 2 por ano de servicio nun posto de traballo do mesmo nivel do que se convoca.3.3.- Formación: Puntuarase ata un máximo de 40 puntos.3.3.1. Formación teórica e en lingua galega: Ata un máximo de 30 puntos. Se valorarán aqueles cursos de formación e perfeccionamento que versen sobre materias directamente relacionadas coas funcións propias do posto de traballo, de acordo co seguinte baremo: a) Hasta 10 horas: 0,75 puntos b) De 11 a 20 horas: 1,00 puntos c) De 21 a 30 horas: 2,00 puntos d) De 31 a 40 horas: 3,00 punto e) De 41 ou máis horas: 4,00 puntos Lingua galega se puntuará do seguinte xeito: 1. Un apartado co nivel dos celgas (non son acumulables entre si, puntuándose só o superior): a) Celga 3 ou inferior: 1 puntos b) Celga 4 ou superior: 2 puntos 2. Outro apartado cos niveis de linguaxe administrativo (non son acumulables entre si, puntuándose só o superior): a) Nivel medio de linguaxe administrativa galega: 2,50 puntos b) Nivel superior de linguaxe administrativa galega: 3,00 puntos 3.3.2. Formación práctica: Ata un máximo de 10 puntos. Se valorará do seguinte xeito: a) Hasta 50 horas: 2,00 puntos b) De máis de 50 horas: 3,00 puntos 3.4 Antigüidade: Puntuarase ata un máximo de 40 puntos. Valoraranse os anos de servicio a razón de 1,80 puntos por cada año completo de servizos. En caso de empate na puntuación total obtida acudirase para dirimilo á puntuación outorgada polos apartados anteriores na seguinte orde: -primeiro a antigüidade, -segundo a formación, -terceiro o traballo desenvolto, -cuarto o grao persoal consolidado. Os méritos valoraranse con referencia á data en que se pecha o prazo de presentación de instancias e acreditaranse documentalmente mediante as correspondentes certificacións, agás que as acreditacións estean en poder desta administración. Poderá pedirse formalmente aos interesados as aclaracións ou, de ser o caso, a documentación adicional que se considere necesaria para comprobar os méritos alegados. Unha vez publicadas as presentes bases no Boletín Oficial da Provincia e o anuncio da convocatoria no Boletín Oficial do Estado, os demais anuncios ou resolucións relacionados con este procedemento se publicarán no Taboleiro de Edictos do Concello de Ferrol. As solicitudes para tomar parte no presente concurso presentaranse no Rexistro Xeral do Concello no prazo de quince días hábiles a partir do seguinte ao da publicación da convocatoria no Boletín Oficial do Estado. A valoración dos méritos para adxudicar os postos de traballo vacantes será realizada por unha comisión composta polos seguintes membros: Presidente: o secretario do Concello de Ferrol ou persoa en quen delegue. Vogais: un funcionario/a adscrito á mesma Área do posto que se convoca, dous/dúas funcionarios/as de carreira do Concello de Ferrol Secretario/a: unha funcionaria do Negociado de Recursos Humanos. Os membros da comisión, coa excepción do secretario/a deberán ser funcionarios de carreira do mesmo grupo de titulación que o posto que se convoca. A comisión poderá solicitar da autoridade convocante a designación de expertos que en calidade de asesores actuarán con voz pero sen voto. A Comisión de Valoración, na proposta de resolución, deberá facer constar a puntuación en cada apartado e a total de cada un dos/as candidatos/as, ordenadas de maior a menor, propoñendo para o posto ao que obtivese maior puntuación total. A resolución do concurso motivarase con referencia ao cumprimento das normas regulamentarias e das bases da convocatoria. En todo caso, deberán quedar acreditadas no procedemento, como fundamentos da resolución adoptada, a observancia do procedemento debido e a valoración final dos méritos dos/as candidatos/as. Logo de formulada a proposta pola Comisión de Valoración, o alcalde ou concelleiro/a delegado resolverá o concurso. A resolución de nomeamento se publicará no Boletín Oficial do Estado. O prazo para a resolución do concurso será dun mes contado dende o día seguinte ao da finalización do prazo de solicitudes. Contra a presente convocatoria poderase interpoñer recurso potestativo de reposición diante do Alcalde do Concello, nos termos e prazos sinalados na Lei 30/1992, de Réxime Xurídico das Administracións Públicas e do Procedemento Administrativo Común, ou directamente recurso contencioso-administrativo nos termos e prazos sinalados na Lei 29/1998, reguladora da xurisdicción contencioso-administrativa.” O que se fai público para xeral coñecemento. Ferrol, 11 de febreiro de 2013 O alcalde José Manuel Rey Varela